IKTATÓSZÁM: 7/112-25/2022. TÁRGY:A 458/2022. (XI.30.) számú kormányrendeletben kapott felhatalmazás szerinti döntés a Társulás által fenntartott intézmények feladatellátásának ideiglenes működtetéséről

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2022. december 19.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat szociális alapszolgálatásait érintően az intézményvezető a fűtés és energiafelhasználás csökkentése érdekében egyes feladatellátási helyek összevonását vagy új épületrészbe költözését javasolja a téli időszakra.

Az elmúlt hónapokban az energiaárak nagymértékben növekedtek, egyes a feladatellátásban érintett helyi önkormányzatok energia beszerzése még folyamatban van.

A szociális ellátórendszer veszélyhelyzeti működéséről szóló 485/2022 (XI.30.) kormányrendelet 2023. április 30-ig lehetőséget biztosít az ágazati jogszabályokban meghatározott személyi és tárgyi feltételektől való eltérésre, szolgáltatási helyek összevonására, új épületek, épületrészek szolgáltatásba történő bevonására.

Az intézményvezető javaslata szerint Baksán és Görcsönyben az idősek nappali ellátása összevonásra kerülne a görcsönyi telephelyen. Az ellátottakat az intézmény Baksáról Görcsönybe szállítja. Szalánta esetében az önkormányzat által fenntartott Integrált Közösségi Szolgáltató Tér épületében oldanák meg a szolgáltatás ideiglenes biztosítását. Orfűn a nappali ellátás a polgármesteri hivatal épületébe költözne. A költözéssel érintett településeken a szolgáltatás nyújtása folyamatos maradna, szállítással, illetve településen belül könnyen megközelíthető, az eredeti helyszínhez közel eső ingatlanban kerülhet megoldásra. Az ellátottak érdekei nem sérülnek. A fenti megoldással három érintett ingatlant le tud zárni az intézmény a fűtési szezonban.

Az Esztergár Lajos Család és Gyermekjóléti Szolgálat és Központ kővágőszőlősi telephelye szintén a polgármesteri hivatalban működne április 30-ig.

A javasolt módosításokat a polgármesterek kezdeményezték, azzal egyetértenek, az intézmény számára biztosított önkormányzati hozzájárulás így várhatóan nem emelkedik túlzó mértékben.

Fenti módosított működésre 2023. április 30-ig van lehetőség, a klubok május 1-jétől az eredeti ingatlanban működnek tovább.

A javasolt változásokat a szolgáltatói nyilvántartásban szükséges átvezetni, amelyhez kérem a tisztelt társulási tanács jóváhagyását.

Pécs, 2022. december 14.

**Pfeffer József**

**elnök**